L 250/6 Den Europæiske Unions Tidende 14.9.2006 KOMMISSIONENS FORORDNING (EF) Nr. 1349/2006 af 13. september 2006 om ændring af forordning (EF) nr. 990/2006 for så vidt angår de mængder, der er omfattet af løbende licitationer for eksport af korn, som er i medlemsstaternes interventionsorganers besiddelse KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1784/2003 af 29. september 2003 om den fælles markedsordning for korn ()), særlig artikel 6, og ud fra følgende betragtninger: (1), Ved Kommissionens forordning (EF) nr. 990/2006 (?) blev der indledt løbende licitationer for eksport af korn, som er i medlemsstaternes interventionsorganers besiddelse. (2) — For visse af disse licitationer har accept af buddene i nogle medlemsstater medført, at næsten alle de mængder, der blev stillet til rådighed for de erhvervsdri- vende, er blevet opbrugt. Under hensyn til den efter- spørgsel, der er konstateret i de seneste uger, og til markedssituationen bør nye mængder stilles til rådighed i de pågældende medlemsstater, og de pågældende inter- ventionsorganer bør kunne forhøje licitationsmængderne med henblik på eksport. Forhøjelserne vedrører: — blød hvede: 300 000 tons i Ungarn — byg: 41 294 tons i Tjekkiet, 20 636 tons i Slovakiet, 17 997 tons i Ungarn. (3) — Forordning (EF) nr. 990/2006 bør derfor ændres. (4) — Forvaltningskomitéen for Korn har ikke afgivet udtalelse inden for den af formanden fastsatte frist — UDSTEDT FØLGENDE FORORDNING: Artikel 1 Bilag I til forordning (EF) nr. 990/2006 affattes som angivet i bilaget til nærværende forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 13. september 2006. ()) EUT L 270 af 21.10.2003, s. 78. Ændret ved Kommissionens forordning (EF) nr. 1154/2005 (EUT L 187 af 19.7.2005, s. 11). (?) EUT L 179 af 1.7.2006, s. 3. Ændret ved Kommissionens forord- ning (EF) nr. 1138/2006 (EUT L 205 af 27.7.2006, s. 15). På Kommissionens vegne Mariann FISCHER BOEL Medlem af Kommissionen